**TR6** oli englantilaisen Triumph Motor Companyn vuosina 1968 – 1976 valmistama kaksipaikkainen urheiluauto. Mallia valmistettiin, tuolloin osaksi British Leyland -konsernia liitetyn yhtiön tehtaalla Coventryssa, kaikkiaan 94 619 kappaletta. Näistä 86 249 autoa meni vientiin, pääasiassa Yhdysvaltoihin ja ainoastaan 8370 autoa jäi kotisaarelleen.

Yleistä
-------

Triumph TR6 tuotiin markkinoille mallivuodelle 1969. Mallin rakenteena oli edelleen erillisrungolle asennettu kori. TR6:n alusta perustui hyvin pitkälti aiempien TR4A / TR5 -mallien konstruktiona ja myös mallin kyljissä on vielä häivähdys edeltäjiensä muodoista. Tähän asti Triumphilla oli luotettu italialaisen designeri Giovanni Michelottin näkemyksiin, mutta nyt TR6:n modernien muotojen takana oli saksalainen Karmann.

Kokoontaittuvan vinyylikaton sijaan auto voitiin myös varustaa tehdasvalmisteisella, irrotettavalla kovakatolla. Muita valinnaisvarusteita olivat mm. taka-akselin kallistuksenvakain ja tasauspyörästön luistonesto, sekä suosituimpana ylivaihde.

Valmistushistoriansa aikana TR6 ei kokenut suuria muutoksia, mutta malli sai osakseen pientä viilausta vuosittain.

Tekniikka
---------

### Alusta

Etupyörien tuentana on päällekkäiset tukivarret, kallistuksenvakain ja kierrejouset, joiden sisällä teleskooppi-iskunvaimentimet. Takana pyöränripustuksena on *semi-trailing*-tukivarret ja kierrejouset. Takana heilahduksenvaimennuksesta huolehtivat vipuvarren välityksellä toimivat vaimentimet.

Ohjaus on tehostamaton hammastanko-ohjaus. Edessä levy- ja takana rumpujarrut. 

### Voimalinja

TR6:n voimanlähteenä toimi Triumphin oma, 2,5-litrainen, kuusisylinterinen OHV-rivimoottori. Yhdysvaltoihin toimitetut versiot varustettiin kahdella Strömberg tai SU-kaasuttimella, näiden mallien teho vaihtelee vuosimallista riippuen välillä 98 – 106 hv DIN. Muut, kuin US-versiot varustettiin Lucasin mekaanisella polttoaineensuihkutuksella. Näiden mallien tunnuksena on PI *(Petrol Injection)* ja niiden tehoksi ilmoitettiin 145 DIN-hevosvoimaa (150 bhp, 110 kW). Vuonna 1973 moottori sai uuden nokka-akselin, jonka myötä sen teho putosi 123 DIN-hevosvoimaan (125 bhp, 93 kW), mutta vastapainona vääntömomentti kasvoi. Muutos latisti hieman moottorin urheiluautomaista olemusta, mutta lisäsi mukavuutta arkikäytössä. 

Vaihteisto on täyssynkronoitu neliportainen manuaalivaihteisto, lisävarusteena oli saatavana Laycock de Normanville-ylivaihdeyksikkö. Aluksi ylivaihde oli käytössä välityksillä 2 – 4, mutta myöhemmissä versioissa, noin vuodesta 1973 lähtien, ylivaihde on käytettävissä ainoastaan vaihteilla 3 ja 4.

Lähteet
-------

1. ↑  British Motor Heritage Limited *bmh-ltd.com*.  Arkistoitu 19.2.2015. Viitattu 18.5.2015.
2. 1 2 3 4 5  1969 Triumph TR6 *carfolio.com*.
3. 1 2  Vintage Triumph Register *vintagetriumphregister.org*.
4. ↑  Triumph TR6 Trailing Arm, Coil Springs & Lever Type Shock Absorbers *rimmerbros.co.uk*.
5. ↑  1968 Triumph TR 6 (export USA) specifications & performance data review *automobile-catalog.com*.
6. ↑  Bill Piggott, Original Triumph TR4/4A/5/6 - Motorbooks International, 2003 - ISBN 0760317380, 9780760317389 *books.google.fi*.
7. ↑  Bill Piggott, Collector's Originality Guide Triumph TR2 TR3 TR4 TR5 TR6 TR7 TR8, - ISBN 1616730323, 9781616730321 *books.google.fi*.

Aiheesta muualla
----------------

* Kuvia tai muita tiedostoja aiheesta **Triumph TR6** Wikimedia Commonsissa

* Simon Cars - Triumph TR6 -kuvia
* TR6-videoita

Triumph Motor Companyn aikajana, 1946 – 1984

|  |  |  |  |  |  |
| --- | --- | --- | --- | --- | --- |
| **Luokka** | 1940 | 1950 | 1960 | 1970 | 1980 |
| 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 |
| Omistaja | Standard Motor Companyn tytäryhtiönä | Standard-Triumphin omistajanaLeyland Motors | British Leylandin divisioona |
| Alempi keskiluokka |  | Mayflower |  | Herald |  |  |
|  |  |  | Toledo |  | Acclaim |
|  |  | TR-10 |  | 1300 | 1500 | 1500 TC |  |
|  |  |  | Vitesse | Dolomite |  |
| Ylempi keskiluokka | 1800 Town & Country | 2000 Saloon | Renown |  |  | 2000 / 2.5 PI | 2000 / 2.5 PI / 2500 |  |  |
| Convertible |  |  |  | Stag |  |  |
| Coupé |  |  | Italia |  | GT6 |  |  |
| Urheiluauto |  |  |  | Spitfire |  |
| Roadster |  | TR2 | TR3 | TR3A | TR3B |  |  | TR7 |  |
|  |  |  | TR4 | TR4A |  |  |  |
|  |  |  | TR5 | TR6 |  | TR8 |  |
| TR250 |  |  |
| Prototyypit | TR-X · 20TS · Fury · TR7 Sprint |